133 



néha oly gyorsasággal és erővel, hogy szinte visszariasztja az em- 

 bert ; ha ez sem javít helyzetén és hítja ellensége további törek- 

 vését ő is futásban keresi menedékét, hirtelen leboesátkozik, mintegy 

 leejti magát egy szálon és eltűnik a fűben. Ha ismét nyugalom 

 állott be, lassan vigyázva tér vissza elhagyott lakásába. Visszatérve 

 a hálóján esetleg történt hibát kijavítja s odaül ismét mint azelőtt 

 annak közepére szétterpesztett lábakkal, fejjel lefelé. A megrongált 

 hálót, nagyobb szakadást, vagy eltépett küllőket csak alkonyatkor 

 vagy este szokta helyreigazítani. Nappal csak kényszerítve mozog; 

 veszedelemben, ha hálóját vagy őt magát meglökik, akkor mozog, 

 különben nem, mert jól tudja, hogy mozdulataival magát könnyen 

 árulhatja el. 



Ha hálóját elszakítják rendesen ugyanazon helyre építi fel 

 újra és felhasználja lehetőleg a megmaradt szálakat. De a fonás- 

 szövés mesterségét nem birja annyira, mint keresztes pók ; már 

 a második hálót ritkán köti oly szépen, mint az elsőt, s ha 

 kétszer egymásután kell hálóját elkészítenie, bizony kimerül és már 

 csak egyes szálakat képes húzni ; csak hosszabb idő múlva, mi- 

 közben táplálkozott is, épít fel ismét rendesebb kerek hálót. Fej- 

 lődése alatt többször változtatja lakását, mert a hálók használat 

 folytán — a bennakadt rovarok vergődése következtében — meg- 

 rongálódnak, s így rövidebb vagy hosszabb idő múlva már nem 

 alkalmasak ; ilyenkor a fiatal pók otthagyja e rozzant lakást, más 

 helyre költözködik és új hálót, erősebbet és nagyobbat épít. Ezt 

 többször is ismétli, míg teljes nagyságát és ivarérettségét el nem 

 éri ; de azután már csak kényszerítve hagyja el hálóját, hogy másutt 

 ujat kössön és ezen utolsó már soha sem oly szép és rendes, mint 

 az előbbiek, a zögzugos szalag, sőt igen sokszor még a védő háló is 

 hiányzik ; azért ősz felé, midőn már csupán kifejlett példányok 

 vannak, melyek nagy részének vándorolni kellett, a hálók ritkán 

 épek, össze vannak szaggatva, rendetlenül vannak kifeszítve, úgy 

 hogy nem is hasonlítanak azokhoz a szép tiszta, rendes hálókhoz, 

 melyeket a pók tavaszkor épített. 



Mindig hálója egyik oldalán ós pedig alsó oldalán tartóz- 

 kodik a pók, s így előtte van kifeszítve a védő háló. Ott várja 

 nyugodtan, míg valami rovar berepül. Az apró rovarokkal nem 

 törődik ; szúnyogok, legyecskék nem kellenek neki, hanem csak 

 nagyokat, szitakötőket, sáskákat, méheket stb. kivan ; ezek képezik 

 leginkább táplálékát. 



Az Argyope szomszédja a nádi keresztes pók {Epeira co- 



